**Jesu li studenti spremni za rad s pacijentima? Samoprocjena praktičnih vještina srpskih studenata medicine uoči diplome**

**Cilj** Utvrditi kako srpski studenti završne godine medicine procjenjuju vlastite praktične vještine.

**Postupci** Istraživanje je provedeno na Medicinskom fakultetu u Beogradu za vrijeme obavezne praktične nastave u razdoblju od 2.-9. prosinca 2013. i uključilo je 390 studenata (stopa odaziva 77,8%). Upitnik je sadržavao pitanja o demografskim osobinama, 21 pitanje o samoprocjeni praktičnih vještina i jedno pitanje o samoprocijenjenoj spremnosti studenata da počnu raditi s pacijentima.

**Rezultati** Cronbachov α čitave ljestvice bio je 0,891. Studenti su osjećali najveće samopouzdanje kad je u pitanju mjerenje arterijskog pulsa i krvnog tlaka, te uzimanje povijesti pacijenta (prosječan broj bodova 10 za sve tri vještine), a najmanje samopouzdanje kad je u pitanju uvođenje urinarnog katetera (prosječan broj bodova 1) i zašivanje rane (prosječan broj bodova 2). Svoju spremnost za rad s pacijentima ocijenili su s 5,0 od 10,0 bodova. Prosjek ocjena studenata nije korelirao s ukupnim brojem bodova (Spearmanov ρ=0,039; *P*=0,460) niti sa samo-procijenjenom spremnošću za rad s pacijentima (Spearmanov ρ=-0.048; *P*=0.365).

**Zaključak** Naše istraživanje ukazuje da studenti medicine nemaju dovoljno samopouzdanja kad je u pitanju izvođenje nekoliko kliničkih postupaka, pogotovo onih koji uključuju kirurške zahvate. Samopouzdanje studenata moglo bi se ojačati povećanjem broja sati praktične nastave ili boljim nadgledanjem od strane nastavnika.